**RAPORT PRIVIND SITUAŢIA HIDROMETEOROLOGICĂ ŞI A CALITĂȚII MEDIULUI**

**în intervalul 19.05.2018, ora 8.00 – 20.05.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 20.05.2018, ora 7.00**

**RÂURI**

Debitele au fost relativ staționare pe râurile din bazinele hidrografice: Olt, Mureş superior şi mijlociu, Vedea, Argeş, Ialomiţa, Siret, Prut şi pe râurile din Dobrogea şi în scădere uşoară pe celelalte râuri, exceptând cursurile inferioare ale Someşului şi Mureşului unde au fost în creştere prin propagare.

Scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri rapide de debite şi niveluri s-au înregistrat pe unele râuri mici din zonele de deal şi munte din centrul şi sudul ţării.

Debitele se situează, în general, la valori cuprinse între 30-70% din mediile multianuale lunare, mai mari (în jurul și peste normalele lunare) pe râurile din bazinele: Bega Veche, Bega, bazinele superioare ale Crişului Alb, Arieşului, Jiului, cursurile inferioare ale Timişului, Bârzavei, Moraviței şi pe râurile din Dobrogea și mai mici (sub 30% din normalele lunare) pe râurile din bazinele hidrografice: Iara, Putna, Rm. Sărat, Bârlad şi pe afluenții Buzăului, Trotuşului şi Prutului.

În interval au fost emise şase **ATENŢIONĂRI HIDROLOGICE** pentru fenomene imediate**.**

Nivelurile pe râuri la staţiile hidrometrice se situează sub **COTELE DE ATENŢIE.**

Debitele vor fi în general în scădere uşoară pe râurile din Maramureş, Crişana şi Banat şi relativ staţionare pe celelalte râuri. Mici creşteri prin propagare se vor înregistra pe cursul inferior al Mureşului.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri rapide de debite şi niveluri pe râurile mici din centrul, estul, sudul țării şi din zonele de deal și munte datorită precipitaţiilor sub formă de aversă prevăzute, izolat mai însemnate cantitativ.

**DUNĂRE**

Debitul la intrarea în ţară (secţiunea Baziaş) în intervalul 19 – 20.05.2018 a fost staţionar, având valoarea de 5.200 m3/s, sub media multianuală a lunii mai (7.250 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în creştere (5.300 m3/s).

În aval de Porţile de Fier debitele vor fi în creştere la Gruia şi în scădere pe sectorul Calafat **–** Tulcea .

**2.** **Situaţia meteorologică în intervalul 19.05.2018, ora 8.00 – 20.05.2018, ora 6.00**

**ÎN ŢARĂ**

Vremea a fost, în general, instabilă, cu precădere în jumătatea de sud a țării, precum și în zonele deluroase și montane, unde au fost  înnorări temporar accentuate și local averse ce au avut și carcater torențial, descărcări electrice, iar izolat, pe raza județelor Timiș, Mehedinți, Olt, Argeș și Vâlcea, precum și la munte (Vf. Țarcu), a fost consemnată grindină de mici și medii dimensiuni, care în zona localității Corcova (jud. Mehedinți) a depus un stat de gheață de 3 - 4 cm. Cantitățile de apă, înregistrate în intervale scurte de timp, au fost local de 15...25 l/mp, până la 53 l/mp la s.h. Brădet (jud. Argeș). În restul teritoriului cerul a fost variabil și doar izolat au fost ploi slabe, de scurtă durată. În zona înaltă de munte, trecător, a nins slab (Vf. Omu). Vântul a avut ușoare intensificări în timpul averselor (cu viteze la rafală de până la 45...55 km/h). Temperaturile maxime au fost cuprinse între 17 grade la Întorsura Buzăului și 26 de grade la Râmnicu Vâlcea și Bechet, iar la ora 06 se înregistrau 5 grade la Voineasa și 17 grade la Sulina, Sf. Gheorghe Deltă, Gorgova și Constanța. În orele dimineții, izolat în zonele joase a fost ceață.

**OBSERVAȚII** - Începând cu ora 06.00, A.N.M. a emis două avertizări cod portocaliu - SRPV Craiova și 38 de atenționări cod galben, precum urmează: 12 emise de SRPV Timișoara, 9 emise de SRPV Sibiu, 8 emise de SRPV Craiova, 6 emise de CNPM București pentru Muntenia, 2 emise de SRPV Bacău și 1 emisă de SRPV Constanța.

**LA BUCUREŞTI**

Vremea a fost ușor instabilă. Cerul a fost mai mult noros, cu precădere în cursul zilei și în orele serii, când temporar a plouat slab, iar apoi s-a degajat treptat. Vântul a suflat slab pînă la moderat. Temperatura maximă a fost de 20 de grade la Afumați și Filaret și 21 de grade la Băneasa, iar la ora 06.00 se înregistrau 9 grade la Băneasa, 11 grade la Afumați și  13 grade la Filaret.

**3. Prognoza meteorologică în intervalul 20.05.2018, ora 8.00 – 21.05.2018, ora 8.00**

**ÎN ŢARĂ**

Vremea se va menține în general instabilă. Vor fi înnorări, averse și descărcări electrice, mai ales în cursul zilei, izolat în sudul, estul și centrul țării, precum și în zonele montane și submontane și izolat în rest. Punctiform, îndeosebi la munte, cantitățile de apă pot fi mai însemnate. În vest și nord-vest, cerul va fi variabil și doar pe arii restrânse vor fi ploi slabe, de scurtă durată. Vântul va sufla în general moderat în regiunile estice, iar în restul teritoriului va avea unele intensificări în timpul ploilor. Temperaturile maxime se vor încadra între 18 grade în nord-estul extrem și 26 de grade în sud și sud-est, iar cele minime vor fi cuprinse între 6 și 16 grade. Izolat, dimineața și noaptea, vor fi condiții de ceață.

**LA BUCUREŞTI**

Cerul va fi variabil și vor fi condiții ca trecător, spre orele serii, să plouă slab. Vântul va sufla slab și moderat. Temperatura maximă se va situa în jurul valorii de 25 de grade, iar cea minimă va fi de 14...15 grade.

***II. CALITATEA APELOR***

Nu s-au semnalat evenimente deosebite.

***III. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**